Izveštaj sa sednice Odbora za zaštitu životne sredine

Dom Narodne skupštine,

Trg Nikole Pašića 13, u sali III na prvom spratu.

18. SEDNICA ODBORA ZA ZAŠTITU ŽIVOTNE SREDINE

PONEDELjAK 5. OKTOBAR 2015. GODINE

D n e v n i r e d :

1. Razmatranje amandmana na Predlog zakona o nacionalnim parkovima;

2. Razno.

Prisutno 10 članova odbora na otvaranju sednice. Kvorum uspostavljen.

- Dnevni red jednoglasno usvojen

- Zapisnik sa prethodne sednice jednoglasno usvojen

Prisutni su, pored članova Odbora, bili predstavnici Ministarstva poljoprivrede i životne sredine na čelu sa ministarkom gospođom Snežanom Milisavljević Bošković kao i predstavnici organizacija civilnog društva u sklopu mehanizma „Zelena stolica“.

**1.** Na osnovu Mišljenja Vlade o amandmanima na predlog Zakona o nacionalnim parkovima koje je dostavljeno pre početka sednice, Odbor za zaštitu životne sredine je usvojio sve amandmane koje je Vlada prihvatila i odbio amandmane koje Vlada nije prihvatila sa manjim izmenama.

Izdvojen je amandman, broj 10. na član 22., o kome se vodila kratka diskusija. Amandman predlaže da članovi Saveta Nacionalnih parkova ne primaju finansijsku nadoknadu za svoj rad u Savetu. Posle kratke diskusije glasanje je rezultiralo većinom uzdržanih glasova te je napravljena pauza za konsultacije posle koje je jednoglasno usvojeno Mišljenje Vlade da se amandman prihvati.

Dalje, Ministarka gospođa Bošković iznela je da postoje amandmani sa čijom suštinom se Vlada slaže ali su odbijeni usled pravno-tehničke neispravnosti. Odbor je podržao predlog da se amandmani usvoje ukoliko predlagači amandmana formulišu amandmane na način koji ispunjava pravno-tehničke standarde.

Ministarka gospođa Bošković je iznela svoje zadovoljstvo velikim brojem amandmana koji su prihvaćeni a koji dolaze iz opozicije te konstatovala da je ovo odličan primer saradnje Ministarstva, Odbora i opozicije.

**2.** U okviru tačke razno, povela se diskusija o procesu izrade Zakona u oblasti životne sredine i uloge Odbora za zaštitu životne sredine. Zaključeno je da bi bilo korisno i delotvorno, kako za sam sadržaj predloga Zakona tako i za efikasnost procesa donošenja zakona, da se Odbor za zaštitu životne sredine uključi i u ranoj fazi izrade Zakona te da svoje komentare i doprinos pruži i u fazi izrade Predloga Zakona.

U tom smislu, razgovaralo se o mogućem organizovanju javnih slušanja u Domu Narodne Skupštine o izmenama i dopunama Zakona o zaštiti životne sredine, Zakona o zaštiti prirode i Zakona o upravljanju otpadom. Zaključeno je da se za nekih dvadesetak dana organizuju dva javna slušanja, jedno o izmenama i dopunama Zakona o zaštiti prirode i jedno o izmenama i dopunama Zakona o upravljanju otpadom i Zakona o zaštiti životne sredine.

Na samom kraju, gospođa Aleksandra Knez Milojković, ispred pokreta Za zajedničko dobro, se zahvalila na mogućnosti da se obrati članovima Odbora i predstavnicima Ministarstva kroz mehanizam „Zelena stolica“ i iznela mišljenje da postoji vidljiv napredak u uključivanju struke i zainteresovane javnosti u procese izrade Zakona ali da i dalje najčešće politički interes dominira nad interesom struke i građana. Pored negativnog primera, kada se misljenje struke pa cak ni resornog ministarstva nije postovalo pri izgradnji ski kompleksa na Staroj planini, postoji i najsveziji primer kada se zbog isto politickih interesa menjaju granice i zona zastite Nacionalnog parka Kopaonik kojim je Vlada kroz Odluku o izmenama i dopuna Prostornog plana podrucija posebne namene Nacionalnog parka Komaonik od 24.septembra 2015.god vesto izvrsila zaobilazenje postojeceg Zakona o Nacionalnim parkovima. U tom pogledu i u kontekstu predloženog zakona, gospođa Aleksandra Knez Milojković je izrazila ne slaganje sa takvim nacinom upravljanja Nacionalnim parkovima i drugim nacionalnim prirodnim i javnim dobrima.

Predsedavajući Odbora za zaštitu životne sredine se po završetku govora zahvalio svim članovima Obora, predstavnicima Ministarstva i organizacija civilnog društva i zatvorio 18. sednicu Odbora za zaštitu životne sredine.

U prilogu izveštaja možete naći:

- Predlog zakona o nacionalnim parkovima

- Mišljenje Vlade o amandmanima na predlog Zakona o nacionalnim parkovima

- Spisak usvojenih i odbijenih amandmana

- Linkove:

 - snimak Sednice za zaštitu životne sredine

 - Predlog Zakona o nacionalnim parkovima, u celini (usvojen na sednici Narodne Skupštine)

Prilozi:

**Spisak usvojenih amandmana:**

Amandmani su numerisani na osnovu dokumenta Mišljenje Vlade o amandmanima na predlog Zakona o nacionalnim parkovima.

**Usvojeni amandmani:** od broja 1. do broja 14.

**Usvojeni amandmani uz izmene predlagača:** amandman u poglavlju II, redni broj. 2. , broj 3., 17., 19., amandman pod rednim brojem 20. se prihvata ukoliko predlagač promeni reč „Upravljač“ u „Ministarstvo“, amandman pod rednim brojem 22. se prihvata ukoliko se predlagač odrekne prvog dela amandman koji predlaže dodavanje stava 2. u članu 25. „Autonomnoj pokrajini poverava se…“ i ostane samo pri delu amandmana koji menja član 25. stav 3.

**Video snimak sednice Odbora za zaštitu životne sredine:**

<http://www.parlament.gov.rs/%D0%BF%D1%80%D0%B5%D0%BD%D0%BE%D1%81%D0%B8/%D1%81%D0%B5%D0%B4%D0%BD%D0%B8%D1%86%D0%B5-%D0%BE%D0%B4%D0%B1%D0%BE%D1%80%D0%B0-%D0%B8-%D0%BE%D1%81%D1%82%D0%B0%D0%BB%D0%B8%D1%85-%D1%80%D0%B0%D0%B4%D0%BD%D0%B8%D1%85-%D1%82%D0%B5%D0%BB%D0%B0.2093.html>

**Predlog Zakona o nacionalnim parkovima, u celini (usvojen na sednici Narodne Skupštine)**

<http://www.parlament.gov.rs/%D0%9F%D1%80%D0%B2%D0%B0_%D1%81%D0%B5%D0%B4%D0%BD%D0%B8%D1%86%D0%B0_%D0%94%D1%80%D1%83%D0%B3%D0%BE%D0%B3_%D1%80%D0%B5%D0%B4%D0%BE%D0%B2%D0%BD%D0%BE%D0%B3.27016.43.html>